Kadaka puiestee

Kadaka puiestee on tänav Tallinnas Mustamäe ja Nõmme linnaosas. See kulgeb läbi Kadaka, Vana-Mustamäe, Hiiu ja Pääsküla asumi.

Kadaka puiestee algab Kadaka teelt. Ta ristub Mäealuse (vasakult), Lehtri (paremalt), Karsti (paremalt), Mäepealse (vasakult), Trummi (vasakult) ja Nõva tänavaga (paremalt). Pärast ristumist Tähetorni tänavaga (risti) kulgeb puiestee üle Mustamäe nõlva ja Tihniku viadukti, mille alt läheb endine Hiiu – Harku karjääri raudteetamm. 

Pääskülas ristub tänav Kalda (paremalt), Tammepärja (risti), Tammiku (risti), Päikese puiestee (paremalt), Hommiku (vasakult), Kasteheina (vasakult), Mesila (vasakult), Vainu (vasakult), Õitse (risti), Muuluka (vasakult), Raie (paremalt), Sireli (vasakult), Kaasiku (risti), Suvila (risti), Kastani (risti), Lõo (vasakult), Seedri tänavaga (paremalt) ja Toome põiguga (paremalt) ning lõpeb Pärnu maantee ja Rohula tänava ristmikul. 

 Tänava varasemad nimed 
Esimesed teated tänava nime kohta on aastast 1925 (Kadaka tn, vene Кадакская ул., 1926 saksa Kaddaksche Promenade, vene Кадакский бульвар)Päring kohanimeandmebaasist. Eesti kohanimed. 

Aastatel 1940–1941 kandis puiestee Kommunaari nime.

 Ühistransport 
Mööda Kadaka puiesteed sõidavad Tallinna ühistranspordi liinibussid 10 (Väike-Õismäe – Vana-Pääsküla), 20 (Reisisadam (D-Terminal) – Pääsküla jaam) ja 20A (Laagri alevik – Viru Keskus).

 Popkultuur 
Kadaka puiestee, Kadaka tee ja Hiiu – Harku karjääri raudtee vahelisel rabasel ja paesel alal on filmitud Lenfilmi mängufilmi "Sherlock Holmesi ja doktor Watsoni seiklused: Baskerville'ide koer" (Приключения Шерлока Холмса и доктора Ватсона: Собака Баскервилей, 1981) finaalis kasutatud stseenid.Гримпенская трясина и каменоломня. География – Собака. Приключения Шерлока Холмса и доктора Ватсона. 221b.ru

 Vaata ka 
 Kadaka puiestee Suurkivi

 Viited 

Kategooria:Mustamäe linnaosa tänavad
Kategooria:Nõmme linnaosa tänavad